Tiktik

Tungkol ito sa isang trabaho. Para sa sekreto, pumunta sa lihim. Tunguhan din ang Lihim (paglilinaw). Tingnan din ang espiyonahe.
Para sa palabas na pantelebisyon, tingnan ang Imbestigador.

Ang mga detektib, tiktik, batyaw o sekreta (Ingles: detective, secret service man) ay isang uri ng imbestigador o espiya na nagsisiyasat hinggil sa mga pangyayaring kriminal.  Inaasahang sa proseso ng imbestigasyon na malalaman niya at maituturo kung sino ang tunay na gumawa ng krimen.  Tinatawag din itong tiktik o katiktik, na isang uri ng alagad ng batas at imbestigador, na maaaring kasapi sa ahensiya ng pulisya o isang taong pribado.  Tinatawag na pribadong imbestigador (mga P.I. o "Pribadong I", na pinanggalingan ng nilarong mga salitang "private eye" o "pribadong mga mata").  Sa hindi pormal na pangangahulugan, pangunahin na sa kathang-isip, ang detektib ay isang lisensiyado o walang lisensiyang taong lumulutas ng mga krimen, kasama na ang krimeng pangkasaysayan o historikal, o tumitingin sa mga tala o mga rekord.

Tinatawag din ang imbestigador bilang tagapagsiyasat, tagapaglitis, tagapag-usig, o tagapagsuri, na isang uri ng taong nag-iimbestiga hinggil sa mga pangyayaring kriminal at pook na pinangyarihan ng mga krimen.

Tingnan din 
Espiyonahe
Obserbasyon

Mga sanggunian

Batas
Tao
Mga trabaho